又送從道
作者：石介
朝代：宋

paragraphs: 常欲飽煖天下人，其道未得一寸施。
子有二親皆七十，糠覈不充常寒饑。
昨日訪我破屋下，具雞一隻酒一巵。
子起却盤筯不舉，吾親未省曾食之。
對我噓嚱涕泗下，孝子之心真可悲。
子固與我同一體，相間豈復有毛皮。
顧子之親則吾親，吾親凍餒無柰何。
飽煖天下心徒爲，送子出門成此詩。